Сирия: Ресей мен Түркия соғыс әрекеттеріне қатысып жатыр
"Сирия: Ресей мен Түркия соғыс әрекеттеріне қатысып жатыр" | "https://abai.kz/post/106156"
TITLE: Сирия: Ресей мен Түркия соғыс әрекеттеріне қатысып жатыр
URL: https://abai.kz/post/106156
META: "Сирия: Ресей мен Түркия соғыс әрекеттеріне қатысып жатыр" | "https://abai.kz/post/106156"
DATE: 21.02.2020
AUTHOR(s): Abai.kz
TOTAL WORDS: 152
TEXT: Ресей және түрік әскерлері бейсенбіде Сирияның Идлиб провинциясындағы соғыс әрекеттеріне қатысып жатыр. Қарулы оппозиция Сирия президенті Башар Асад армиясы қайтарып алған аймақты қайта тартып алуға әрекет етіп жатыр. Түрік артиллериясының қолдауындағы оппозициялық күштер халық қоныстанған Найраб жеріне шабуыл жасады. Ресей қорғаныс министрлігі мәлімдегендей, оларға қарсы ресейлік Су-24 ұшақтары соққы берген. Ресей Түркияны көтерілісшілер (Ресейде Асад армиясына қарсы күресіп жатқан оппозициялық күшті террористер деп атайды) әрекетін қолдамауға шақырды. Түркия қорғаныс министрлігі Идлибтегі әуе соққысынан Түркияның екі әскери қызметкері қаза болып, бесеуі жарақат алғанын мәлімдеді. Анкара шабуыл үшін жауапкершілікті сириялық үкімет күштеріне жүктеді. Мәліметке қарағанда, осыдан кейін түрік армиясы Асад армиясына қарсы соққы берген. 19 ақпанда түрік президенті Режеп Тайып Ердоған Асад әскері кері шегінбесе, Идлибте оппозициялық күш бақылаған жерді қайтару операциясы бір түнде басталып кетуі мүмкін деп ескертті. 2018 жылдың қыркүйек айында Түркия мен Ресей лидерлері Идлибті деэскалация аймағына айналдыруды, бұл елдімекенде оқ атуды тоқтатуға келіскен. Бірақ бұл аймақта соғыс әлі тоқтамады. Abai.kz
